CELEX: 32019R0260
Language: hr
Date: 2019-02-14 00:00:00
Title: Provedbena uredba Komisije (EU) 2019/260 оd 14. veljače 2019. o izmjeni Provedbene uredbe (EU) br. 180/2014 u pogledu količina tradicionalnih trgovinskih tokova između određenih najudaljenijih regija Unije i Ujedinjene Kraljevine

15.2.2019   
               
               
                  HR
               
               
                  Službeni list Europske unije
               
               
                  L 44/1
               
            
         PROVEDBENA UREDBA KOMISIJE (EU) 2019/260
         оd 14. veljače 2019.
         o izmjeni Provedbene uredbe (EU) br. 180/2014 u pogledu količina tradicionalnih trgovinskih tokova između određenih najudaljenijih regija Unije i Ujedinjene Kraljevine
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 228/2013 Europskog parlamenta i Vijeća od 13. ožujka 2013. o utvrđivanju posebnih mjera za poljoprivredu u najudaljenijim regijama Unije i stavljanju izvan snage Uredbe Vijeća (EZ) br. 247/2006 (1), a posebno njezin članak 14.,
         budući da:
         
                     (1)
                  
                  
                     Ujedinjena Kraljevina dostavila je 29. ožujka 2017. obavijest o namjeri povlačenja iz Unije na temelju članka 50. Ugovora o Europskoj uniji. Ugovori će se prestati primjenjivati na Ujedinjenu Kraljevinu od dana stupanja na snagu sporazuma o povlačenju ili, ako do toga ne dođe, dvije godine nakon te obavijesti odnosno od 30. ožujka 2019., osim ako Europsko vijeće u dogovoru s Ujedinjenom Kraljevinom jednoglasno odluči produljiti to razdoblje.
                  
               
                     (2)
                  
                  
                     Sporazum o povlačenju kako je dogovoren među pregovarateljima sadržava mehanizme za primjenu odredbi prava Unije na Ujedinjenu Kraljevinu i u njoj nakon datuma prestanka primjene Ugovorâ na Ujedinjenu Kraljevinu i u njoj. Ako taj sporazum stupi na snagu, Provedbena uredba Komisije (EU) br. 180/2014 (2) primjenjivat će se u skladu s tim sporazumom na Ujedinjenu Kraljevinu i u njoj tijekom prijelaznog razdoblja, a prestat će se primjenjivati na kraju tog razdoblja.
                  
               
                     (3)
                  
                  
                     Člankom 15. stavkom 1. Provedbene uredbe (EU) br. 180/2014 subjektima se pruža mogućnost izvoza, u kontekstu tradicionalnih trgovinskih tokova ili regionalne trgovine, i otpreme, u kontekstu tradicionalnih trgovinskih tokova, prerađenih proizvoda koji sadržavaju sirovine obuhvaćene posebnim režimima opskrbe navedenima u članku 10. Uredbe (EU) br. 228/2013. Prerađivači koji planiraju izvoziti ili otpremati navedene proizvode u tom kontekstu mogu to učiniti u okviru ograničenja godišnjih količina iz prilogâ II. do V. Provedbenoj uredbi (EU) br. 180/2014. Popis trećih zemalja u koje se ti proizvodi mogu izvoziti naveden je u Prilogu VI. toj uredbi.
                  
               
                     (4)
                  
                  
                     Kako bi se izbjeglo moguće narušavanje tradicionalnih trgovinskih tokova između predmetnih najudaljenijih regija i Ujedinjene Kraljevine, količine relevantnih prerađenih proizvoda koje se trenutačno otpremaju s Madeire i Kanarskih otoka u Ujedinjenu Kraljevinu kao državu članicu trebale bi biti izražene kao izvoz u treće zemlje u prilozima III. i IV. Provedbenoj uredbi (EU) br. 180/2014. K tome, u Prilogu VI. toj uredbi Ujedinjenu Kraljevinu trebalo bi navoditi kao treću zemlju.
                  
               
                     (5)
                  
                  
                     Provedbenu uredbu (EU) br. 180/2014 trebalo bi stoga na odgovarajući način izmijeniti.
                  
               
                     (6)
                  
                  
                     U skladu s člankom 4. stavkom 3. Uredbe Vijeća (EEZ, Euratom) br. 1182/71 (3) prestanak primjene akata utvrđen na određeni datum nastupa nakon isteka zadnjeg sata u danu na koji se taj datum odnosi. Stoga bi se ova Uredba trebala primjenjivati od sljedećeg dana od dana kada se Provedbena uredba (EU) br. 180/2014 prestane primjenjivati na Ujedinjenu Kraljevinu i u njoj.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Odbora za izravna plaćanja,
                  
               DONIJELA JE OVU UREDBU:
         
            Članak 1.
            Prilozi III., IV. i VI. Provedbenoj uredbi (EU) br. 180/2014 mijenjaju se u skladu s Prilogom ovoj Uredbi.
         
         
            Članak 2.
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od sljedećeg dana od dana kada se Provedbena uredba (EU) br. 180/2014 prestane primjenjivati na Ujedinjenu Kraljevinu i u njoj.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. veljače 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 78, 20.3.2013., str. 23.
         
         
            (2)  Provedbena uredba Komisije (EU) br. 180/2014 od 20. veljače 2014. o utvrđivanju pravila primjene Uredbe (EU) br. 228/2013 Europskog parlamenta i Vijeća o utvrđivanju posebnih mjera za poljoprivredu u najudaljenijim regijama Unije (SL L 63, 4.3.2014., str. 13.).
         
            (3)  Uredba Vijeća (EEZ, Euratom) br. 1182/71 od 3. lipnja 1971. o utvrđivanju pravila koja se primjenjuju na razdoblja, datume i rokove (SL L 124., 8.6.1971., str. 1.).
      
      
         
            PRILOG
            Prilozi III., IV. i VI. Provedbenoj uredbi (EU) br. 180/2014 mijenjaju se kako slijedi:
            
                        (1)
                     
                     
                        u Prilogu III. tablica za Madeiru mijenja se kako slijedi:
                        
                                    (a)
                                 
                                 
                                    redci koji se odnose na tarifne brojeve 1905 i 2009 i podbrojeve 2202 10 i 2202 90 zamjenjuju se sljedećim:
                                    
                                                „1905 
                                             
                                             
                                                116 100 
                                             
                                             
                                                400
                                             
                                          
                                                2009 
                                             
                                             
                                                *13 480 
                                             
                                             
                                                *20
                                             
                                          
                                                2202 10 
                                                2202 90 
                                             
                                             
                                                752 100 
                                             
                                             
                                                42 900 ”
                                             
                                          
                              
                                    (b)
                                 
                                 
                                    redak koji se odnosi na tarifni broj 2208 zamjenjuje se sljedećim:
                                    
                                                „2208 
                                             
                                             
                                                *24 800 
                                             
                                             
                                                *31 200 ”
                                             
                                          
                              
                  
                        (2)
                     
                     
                        u tablici u Prilogu IV. redak koji se odnosi na tarifni podbroj 1704 90 zamjenjuje se sljedećim:
                        
                                    „1704 90 
                                 
                                 
                                    417 500 
                                 
                                 
                                    229 000 ”
                                 
                              
                  
                        (3)
                     
                     
                        u Prilogu VI. tekst koji se odnosi na Azore i Madeiru zamjenjuje se sljedećim:
                        „Treće zemlje u koje se izvoze prerađeni proizvodi s Azora i Madeire u kontekstu regionalne trgovine
                        
                        Angola, Kanada, Kabo Verde, Gvineja Bisau, Maroko, Mozambik, Južna Afrika, Ujedinjena Kraljevina, Sjedinjene Američke Države i Venezuela”.